Ceca de Lucus Augusti

Na ceca de Lucus Augusti, se cadra unha cecaVV. AA. (2009): Gran dicionario Xerais da lingua. Vigo: Edicións Xerais de Galicia. ISBN 978-84-9914-070-4. móbil, cuñáronse as primeiras moedas que se bateron en Gallaecia, probablemente no ano 25 a. C., no marco das emisións provinciais romanas. 

 Historia 
O exército romano chegara ata o noroeste da Península Ibérica no marco das guerras cántabras desde a Lusitania o mando do legado imperial Publio Cornelio quen primeiro tivera o seu campamento en Astorga e máis tarde trasladárao a Lucus Augusti, alí no 25 a.C (ou quizais 23 a.C.) mandou cuñar moeda para pagar á media lexión (cinco cohortes) que estaba baixo o seu mando.

As moedas carecen de indicación de ceca polo que houbo autores como Borrell ou Mersan que atribuíron as cuñaxes a outras cecas da Península Ibérica; con todo, esa é hoxe unha opinión minoritaria.

 Moedas cuñadas 
 Imaxe Moeda Descrición Deseño Denario 3.5 e 3.8 g 20 mmprata Denarios, teñen un peso aproximado entre 3,5 e 3,8 gr. e un diámetro de 20 mm. No anverso figura a cabeza do emperador Augusto mirando cara á esquerda e a lenda IMP.CAESAR.AVGVST, no reverso figuran motivos bélicos (caetras, cascos de guerra ou trofeos) e a lenda CARISIVS LEG.PRO.P. 150px Quinario  1,8 gr. 10 mmprata Quinarios, teñen un peso aproximado de 1.8 g. e un diámetro de 10 mm. Hainos coa cabeza do emperador Augusto mirando cara á dereita e outros coa cabeza mirando á esquerda e a lenda AVGVST, no reverso figuran motivos bélicos e a lenda CARISIVS LEG.  Ás 10 gr. 26 mmbronce Ases, en troques das dúas moedas anteriores que eran de prata, os ases son pezas de bronce e é a cuñaxe máis numerosa. Hainos de dous tipos: a cuñaxe oficial e a cuñaxe de tipo bárbaro. A primeira presenta un busto estilizado e ben definido namentres que a segunda presenta unha factura descoidada, con múltiples variantes no cuño, teñen un peso aproximado de 10 g. e un diámetro de 26 mm. No anverso figura o emperador mirando cara á esquerda flanqueado por unha palma e un caduceo e a lenda IMP.AVG.DIVI.F. (Emperador Augusto, fillo da Divindade). Manuel Gago Mariño interpretou as imaxes da palma e o caduceo respectivamente como representacións da vitoria sobre as tribos galaicas e do acordo con elas"A mensaxe da moeda da caetra", artigo de Manuel Gago no blog Capítulo 0, 10 de xuño de 2012.. No reverso figura o escudo denominado caetra, o escudo indíxena que aparece en estatuas de guerreiros galaicos coma o de Lesenho (Boticas) ou o do castro de Armeá (Allariz). 150px 150pxDupondio 16 gr. 29 mmbronce Dupondios, teñen un peso aproximado de 16 g. e un diámetro de 29 mm. O anverso é igual ó dos ases e no reverso a caetra aparece acompañada por unha falcata, un puñal e no centro dúas soliferras. 150px Sestercio 38 gr. 38 mmbronce Sestercios, peza moi rara e valiosa (soamente se coñecen tres exemplares) teñen un peso aproximado de 38 g. e un diámetro de 38 mm. O anverso e reverso son moi similares ós dos ases. No reverso a caetra está rodeada de dous círculos concéntricos con oito figuras xeométricas cada un, pequenos círculos cun punto centralUn sestercio romano oriundo de Lucus Augusti, robado y recobrado lavozdegalicia.es.
En marzo de 2022, a Xunta de Galicia iniciou os trámites para a declaración desta moeda como Ben de Interese Cultural."Resolución do 28 de febreiro de 2022, da Dirección Xeral de Patrimonio Cultural, pola que se incoa o procedemento para declarar ben de interese cultural a moeda denominada Sestercio de Augusto". DOG nº 48, do 10 de marzo de 2022."Declaran BIC un exemplar único da moeda da caetra". Culturagalega.gal. 11 de marzo de 2022. 150px

 Notas 

 Véxase tamén 
 Bibliografía 



 Outros artigos 
 Historia da moeda en Galicia
Guerras cántabras
 Historia de Lugo
 Moeda cuñada en Galicia
 Ceca de Santiago de Compostela
 Real Casa da Moeda da Coruña
 Real Casa da Moeda de Xuvia
 Ligazóns externas 
 Foro taller numismático de Objetos y Monedas No Identificados (OMNI)
 Revista científica de Numismática OMNI
 Base de Datos de Moedas On-line (WikiMoneda)
 Francisco Cebreiro Ares: "La emisión de sestercios del noroeste a la luz de un nuevo hallazgo" (ISSN en liña: 2174-517X)

Categoría:Cecas da Roma antiga
Categoría:Casas de moeda de España
Categoría:Numismática de Galicia
Categoría:Gallaecia
Categoría:Historia de Lugo